Brukar:Olve/Kjellaren/Medisin - Wikipedia

# Brukar:Olve/Kjellaren/Medisin

### Frå Wikipedia – det frie oppslagsverket

< Brukar:Olve | Kjellaren

## [endre] Takk!

Takk for at du ryddar opp i gramatikktabbane mine! Flott at du (og andre flittige maurar) tek på seg å luka ugras i teigane mine, der trengst nok ettersyn heretter også. ☺ --PerPlex 27. sep. 2005 kl. 18:28 (UTC)

  Nja... Det kan nok vera mykje ettersyn å taka fatt på for deg og andre medisinsk kvalifiserte òg når eg ein og annan gongen vågar meg inn på medisinen (sjå t.d. astma, kronisk obstruktiv lungesjukdom, kronisk astmatisk bronkitt, familiær middelhavsfeber, familiær irsk feber osv.). :) Olve 27. sep. 2005 kl. 22:07 (UTC)

## [endre] Astma

Hallo Olve!

Eg kika innom astma-artikkelen din nettopp. I avsnittet Behandling nemner du behandling med selektive ß2-antagonistar (blokkarar, hemmarar). Det rette er vel ß2-agonistar (stimulatorar)? ß-blokkarar er stort sett hjarte- (og i blant migrene-)medisinar, og kan stundom forverra tilstanden hjå astmatikarar, medan ß-stimulatorane gir bronkodilatasjon.

Trur elles at det norske fagmiljøet berre brukar den engelske avstuttinga «GERD» når det gjeld gastroøsofagal reflukssjukdom, eg kan i alle fall ikkje minnast å ha sett «GØRD» eller «GØRS» i norske artiklar om tilstanden.

Lukke til med sprintaksjonen! {8-) --PerPlex 17. nov. 2005 kl. 20:28 (UTC)

  Fint du oppdaga denne temmeleg stygge slurvefeilen. Det er no stor skilnad på agonist og antagonist, ja... Har retta det no, men du må sjølvsagt gjerne rette slike openberre blundarar direkte når du finn dei. :-) Har òg retta den nemnde forkortinga til GERD — sjølv om dette set det norske kvinnenamnet Gerd i eit noko usjarmerande lys... :-] Har rettnok ein del erfaring med ymse luftvegssjukdommar frå pasientsida, men formelt sett har eg ikkje så mykje som eit semesteremne i medisin eingong, så du kan nok rekne med at du veit meir enn meg i dei fleste fall når det gjeld medisinske artiklar. :-) Olve 17. nov. 2005 kl. 23:48 (UTC)

## [endre] Cyanose

Godt nokon er tålmodige og ryddar etter oss andre! --Ekko 18. nov. 2005 kl. 19:40 (UTC)

  Som du ser rett ovanfor, så går no ryddinga fleire vegar, da... :) Olve 18. nov. 2005 kl. 19:44 (UTC)

## [endre] Wikipedia:Wikiprosjekt Medisin

God ide! Eg er med! Ekko 19. des. 2005 kl. 09:51 (UTC) Dersom det er greit for deg legg eg førebels all strukturering på deg, du er jo malmeistar. Så arbeidar eg heller med det innhaldet eg kan noko om. --Ekko 22. des. 2005 kl. 21:35 (UTC)

  Nja — eg er litt i tvil om kategori:lungesjukdommar vs. kategori:pulmonologi. Trur det er lurt å samle diagnostisk utstyr og metodar under pulmonologi. Men det kan òg vera greitt å finne aktuelle symptom, tilstandar, sjukdommar og syndrom der. Og kanskje burde vi ha ein meir generell «lekfolkkategori» kategori:luftvegssjukdommar som kan inkludere sjukdommar innanfor både pulmonologiske og otolaryngologiske fagområde? Innspel er velkomne! :-) Olve 22. des. 2005 kl. 21:59 (UTC)

    Jau, samle alt under pulmonologi. Dobbeltkategorisering har eg ikkje synspunkt på. Eg synest sjølv at oversiktssider som medfødde hjartefeil er ein god ide. Og no er treet ferdig! --Ekko 23. des. 2005 kl. 22:07 (UTC)

## [endre] Kardiosofisk

Å du smigrar du Olve.--Ekko 10. mars 2006 kl. 11:38 (UTC)

## [endre] Morro

Me er eit godt lag, me. Pulmonær er vel meir i tråd med andre ord ja, men eg har aldri høyrt det. --Ekko 28. april 2006 kl. 19:34 (UTC)

  Bronkopulmonær er lite bruka, ja... :] Artig dugnad vi har. :-) Olve 28. april 2006 kl. 20:15 (UTC)

    Jau, det var eit treff på norsk såg eg, frå Tannlegetidend som òg snakka om hjernelammelse... Antakeleg ukyndig omsatt frå eit eller anna språk.

      Eg er ikkje sikker kva de syner til, men så vidt eg skjønar er pulmonal(t) det norske adjektivet der pulmonary verdt nytta på engelsk, jf pulmonal angiografi (pulmonary angiography), pulmonal hypertensjon (pulmonary hypertension), pulmonal osteoartropati (pulmonary osteoarthropathy) osb. Dr Bjarte 30. april 2006 kl. 13:00 (UTC)

      Hei forresten, Olve! Eg har vore veldig lite aktiv her i det siste. Det vert mykje arbeid på meg for tida, og lite overskudd til anna. Men eg har ikkje vondt av det, livet går sin gang her på nn! Bjarte 30. april 2006 kl. 13:00 (UTC)

## [endre] Vekas artikkel

Eg er ikkje heilt med på korleis me gjer dette. Skal du og eg svinge oss rundt og få opp Α₁-antitrypsinmangel ? Framsida ser naken ut og eg får ikkje gått i tog i dag uansett. --Ekko 1. mai 2006 kl. 09:12 (UTC)

  Det kan vi i og for seg. :) Hadde håpa eg skulle få tid til å gjera patofysiologien litt tydelegare, men det er vel stort sett greitt nok. Kanskje du kunne greie å spa opp data om typisk AAT-nivå for genotypen Pi*Z0? (Eg har ikkje greidd å finne dette nokon stad — logisk sett skulle det vera halvveges mellom ZZ og 00, men eg prøver å vera litt forsiktig med slik ekstrapolering. Ser du noko anna grovt, så er det sjølvsagt berre å trø til og rette. Eg har sett opp nokre tips til greie ekstrakjelder på diskusjonssida. -- Olve 1. mai 2006 kl. 09:35 (UTC)

    "=:-o (Det er eit smilefjes som tyder bakoversveis) typisk AAT-nivå for genotypen Pi*Z0?!!!! Vel, i morgo er eg jo i huset med det store biblioteket og dei kloke folka, eg skal sjå kva eg klarar. --Ekko 1. mai 2006 kl. 09:42 (UTC)

      :-) Har lagt opp grovarbeidet no. Kanskje du kunne få til lenkjene med tidlegare vekas og slikt noko? Hosten min er i ferd med å roe seg ned litt no, og eg er noko trøytt... (Kvart på seks om morgonen her...) -- Olve 1. mai 2006 kl. 09:46 (UTC)

      Det blir tre raudlenkjer, forresten: Kodominans, arveleg sjukdom og lever. Særleg den siste er det nok lurt at nokon får gjort noko med. -- Olve 1. mai 2006 kl. 09:49 (UTC)

        Sit og ser på levra ja. Er "vekas artikkel" så grei som å nappe ut ingressen frå artikkelen og legge inn i raudlenkja på framsida? --Ekko 1. mai 2006 kl. 10:56 (UTC)

          Ja, så enkelt er det, ja. :-) Men berre om innleiinga er nokolunde tydeleg om kva artikkelen handlar om og ikkje er for lang eller kort. -- Olve 1. mai 2006 kl. 17:51 (UTC)

Henta frå «http://nn.wikipedia.org../../../o/l/v/Brukar%7EOlve_Kjellaren_Medisin_91fe.html»

Kategoriar: Brukar:Olve

##### Views

- Brukarside
- Diskusjon
- Noverande versjon

##### Søk